《石塘峪》
清代·李锴

孤策狎清旷，萧晨纡远步。坦怀足虚受，延接生妙悟。

复岭抱重冈，奇搆见回互。石豁白云屯，岩张流水住。

人迹阒云灭，残村寄深处。败垣立缺齿，老屋饱撑柱。

臼冷肥𧔥穴，场荒射干赴。山田久污莱，依稀辨樵路。

缅彼岩栖人，白骨委丘墓。情专理岂敚，火传薪偶傅。

搴蓬启长叹，苍苍夕阳暮。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。